Powell เพิ่มภาวะเป็น Ultra-dovish / Dotplot ยังไม่ขึ้นดอกเบี้ยถึงปี 2023 / ดอลลาร์อ่อนค่าเล็กน้อย / Bond Yield ไทย-สหรัฐ อ่อนตัวลงเล็กน้อย
18 มีนาคม 2564

Powell เพิ่มภาวะเป็น Ultra-dovish / Dotplot ยังไม่ขึ้นดอกเบี้ยถึงปี 2023 / ดอลลาร์อ่อนค่าเล็กน้อย / Bond Yield ไทย-สหรัฐ อ่อนตัวลงเล็กน้อย 

เมื่อคืนที่ผ่านมาผลการประชุม FOMC ส่วนใหญ่เป็นไปตามที่ตลาดคาดการณ์กล่าวคือ คงอัตราดอกเบี้ยนโยบายไว้ที่ 0.-0.25% พร้อมคงวงเงินการเข้าซื้อสินทรัพย์เดือนละ 1.2แสนล้านเหรียญสหรัฐ ในขณะที่มีการปรับเป้าอัตราการเติบโตของเศรษฐกิจในปีนี้ขึ้นเป็น +6.5%YoY (+2.3ppt) สูงที่สุดนับตั้งแต่ปี 1983 สะท้อนมาตรการกระตุ้นเศรษฐกิจสหรัฐภายใต้ Biden กว่า 1.9ล้านล้านเหรียญสหรัฐ , ปรับเป้าอัตราการว่างงานลง 0.5ppt เป็น 4.5% จากปัจจุบันที่ระดับ 6.2% (และประเมินว่าอัตราการว่างงานจะเข้าสู่ระดับก่อนเกิดวิกฤตที่ 3.5% ในช่วงปลายปี 2023), ปรับเป้าเงินเฟ้อขึ้นเป็น 2.4% (Core-PCE Inflation เป็น 2.2%) และสำหรับการเปลี่ยนแปลงการคาดการณ์ดอกเบี้ยในอนาคตอย่าง Dot-plot พบว่ามีการเปลี่ยนแปลงเล็กน้อยคือ 7/18 คนเห็นด้วยกับการปรับขึ้นอัตราดอกเบี้ยในปี 2023 สูงขึ้นเล็กน้อยเมื่อเทียบกับครั้งก่อนที่ 5/17 อย่างไรก็ตามค่าเฉลี่ยหรือ Median ส่วนใหญ่กว่า 11คน ยังมีมุมมองตามเดิมคือดอกเบี้ยยังจะไม่ขึ้นถึงปี 2023 กล่าวโดยสรุปคือภาพรวมใกล้เคียงกับที่ประเมินไว้ 

เป็นผลให้ตลาดหุ้นสหรัฐ (DJ) เกิด Technical rebound เล็กน้อยที่ 0.6% ปิดที่ 33,015จุด นำโดยแรงซื้อในกลุ่ม Cyclical อย่างพลังงาน, ธนาคาร, อุตสาหกรรม (บวกประมาณ 0.5-1.5%) ในขณะที่ดอลลาร์อ่อนค่าลงเล็กน้อยที่ 91.3 (จาก 91.8)  

Bond yield สหรํฐ อ่อนตัวลงเล็กน้อยจากระดับ 1.68% ก่อนการประชุมเป็น 1.62% ส่วน Bond yield ไทยอ่อนตัวมาที่ 1.8% โดยทางศูนย์วิจัยกสิกรไทยปนะมาณการณ์ว่าการชันตัวขึ้นของบอนด์ยีลด์ไทยในจังหวะที่กิจกรรมทางเศรษฐกิจของไทยยังไม่ฟื้นตัวกลับมาอย่างเต็มที่ อาจมีผลกระทบต่อต้นทุนการระดมทุนของทั้งภาครัฐและภาคเอกชน นับเป็นเม็ดเงินที่ทำให้เกิดภาระดอกเบี้ยเพิ่มขึ้นประมาณ 9,050-10,800 ล้านบาท ณ ปัจจุบัน ประมาณการ Bond yield สหรัฐ/ ไทยของเราอยู่ ที่ 1.4%/1.5% ตามลำดับ (อยู่ระหว่างปรับประมาณการณ์ และ มี upside risk) 

โดยหลังจากประชุม Powell ได้ระบุว่าปัจจุบันยังไม่ใช่เวลาที่ Tapering พร้อมแนะให้ดูตัวเลขสำคัญต่างๆปัจจุบัน (ไม่ใช่ดูตัวเลขคาดการณ์) เบื้องต้นเรามีมุมมองเป็นบวกในระยะสั้น กล่าวคือยังคงมุมมองบวกต่อการลงทุนในตลาดหุ้นและสินทรัพย์เสี่ยงใน 1H21 อย่างไรก็ตามเราประเมินว่าสิ่งที่ FED ดำเนินอยู่ในปัจจุบันกำลังจะเข้าสู่ภาวะ Ultra-Dovish ซึ่งจะเริ่มสร้างความกังวลต่อนักลงทุนในระยะกลางขึ้นไป และคาดว่าตัวเลขการฟื้นตัวของเศรษฐกิจในช่วง 3-6เดือนจากนี้ จะส่งผลให้นักลงทุนยังมีความกังวลในประเด็นดังกล่าวต่อไป คาดเห็นภาวะ Risk off ในช่วง 2H21 เป็นต้นไป 

มุมมองตลาดหุ้น/ กลยุทธ์การลงทุน วันนี้คาด SET เกิด Technical rebound กรอบ 1,575-80จุด แนะ SCB, IVL, RBF (สำหรับนักลงทุนที่รับความเสี่ยงได้สูง) 

หุ้นแนะนำ SCB (พื้นฐาน 117.00 บาท) SCB ตั้งเป้าหมายการเติบโตด้านรายได้ระดับปานกลางที่ 3-5%พร้อมกับการควบคุมต้นทุนอย่างเข้มงวด SCB จะมุ่งเน้นค่าธรรมเนียมจากธุรกิจประกันผ่านธนาคารและ wealth management เพื่อกระตุ้นรายได้ที่มิใช่ดอกเบี้ย (non-NII) ในปี 2564 โดยมีเป้าหมายด้าน CI ratio ระดับ 40%, Sentiment บวกจากการประชุม Fed และ เป็นหนึ่งใน domestic cyclical play  IVL (พื้นฐาน 53.50 บาท) เราได้เพิ่ม IVL เข้ามาเป็นหุ้นเด่นสำหรับกลุ่มปิโตรเคมีในช่วงระยะสั้น เพราะคาดว่าบริษัทจะรายงานกำไรที่ยอดเยี่ยมได้ในครึ่งแรกของปี 2564 ที่อาจออกมามากกว่า 1.0 หมื่นลบ., ส่วนต่างราคาเคมีภัณฑ์ที่พุ่งสูงขึ้นทุกประเภท รวมถึงโอกาสที่จะมีกำไรจากสต็อกน้ำมันก็จะช่วยฟื้นฟูอัตรากำไรในครึ่งแรกของปี 2564  RBF (พื้นฐาน 13.60 บาท) เราเลือก RBF เนื่องจากเราคาดว่า FDA จะประกาศใบอนุญาตในเร็ว ๆ นี้และ RBF ได้ยื่นขอใบอนุญาตในการแยกข้อมูลเมื่อเกือบสองเดือนก่อน, แม้เรามีมุมมองเป็นกลางใน RBF จากประเด็นข้างต้น เราคาดว่าจะมีอัพไซด์ประมาณ 40% จากราคาเป้าหมายที่ 13.6 บาท ปัจจุบันของเรา รายงานตัวเลขเศรษฐกิจ วันพฤหัสฯ ติดตาม ตัวเลขยอดผลิต และยอดขายรถยนต์ของไทยเดือน ก.พ. ตัวเลขการขอรับสวัสดิการว่างงานรายสัปดาห์ของสหรัฐฯ คาด +7.05 แสนตำแหน่ง และตัวเลข Philadelphia Fed Manufacturing Index คาดทรงตัว MoM ที่23.1 จุด วันศุกร์ ติดตาม การประชุมธนาคารกลางญี่ปุ่น